
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului dintre Guvernul României şi Guvernul Republicii Federale Germania privind colaborarea financiară – anul 2002, semnat la Bucureşti, la 12 mai 2003, cu care comisia noastră a fost sesizată în fond cu adresa Biroului Permanent          nr.P.L.-x712 din 24 noiembrie 2003.

	PREŞEDINTE,

Prof. dr. Florin Georgescu

RAPORT

asupra proiectului de Lege pentru ratificarea Acordului dintre Guvernul României şi Guvernul Republicii Federale Germania privind colaborarea financiară – anul 2002, semnat la Bucureşti, la 12 mai 2003
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru buget, finanţe şi bănci a fost sesizată pentru dezbatere şi avizare în fond cu proiectul de Lege pentru ratificarea Acordului dintre Guvernul României şi Guvernul Republicii Federale Germania privind colaborarea financiară – anul 2002, semnat la Bucureşti, la 12 mai 2003, trimis cu adresa nr. PL.-x712 din 24 noiembrie 2003.
La întocmirea raportului s-au avut în vedere avizele primite de la Comisia juridică, de disciplină şi imunităţi, Comisia pentru industrii şi servicii, Comisia pentru administraţie publică, amenajarea teritoriului şi echilibru ecologic, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prin materia reglementată de Acord şi legea de ratificare, prezentul proiect de lege face parte din categoria legilor ordinare.


La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Andrei Popescu, reprezentantul Ministerului Integrării Europene.

Proiectul de lege, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Senatului.

În urma dezbaterii proiectului de Lege, în şedinţa din 3 decembrie 2003, Comisia propune Plenului Camerei Deputaţilor, adoptarea fără modificări a acestuia, cu unanimitate de voturi.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


          Experţi parlamentari:

          Onete Alexandru

          Mâţan Ofelia

